
Smernica 12/2026

o prevencii proti pedikulóze (zavšivaveniu)

Táto smernica stanovuje pravidlá a informuje všetkých rodičov detí, žiakov navštevujúcich školu, školské zariadenie o prevencii výskytu vší v zariadení a ich povinnostiach. 

Legislatíva: 
Zákon NR SR č. 355/2007 Z. z. o ochrane, podpore a rozvoji verejného zdravia a o zmene a doplnení niektorých zákonov v znení zákona NR SR č. 140/2008 Z. z. ustanovuje v § 51 povinnosti fyzických osôb a v §52 povinnosti fyzických osôb - podnikateľov a právnických osôb plniť opatrenia na predchádzanie  . 

Základné ustanovenia – Prevencia proti pedikulóze 

Pedikulóza (zavšivavenie) je prenosné parazitárne ochorenie, ktoré spôsobuje parazit Voš detská, hlavová. Voš detská sa šíri hlavne: 

· pri priamom kontakte, najmä v kolektívoch ako je rodina, škola, školské zariadenia, pri hre, 

· prostredníctvom rôznych predmetov, napr. hrebeňov, pokrývok hláv, uterákov, šálov, odevov,      ak sa napr. voš dostane na golier odevu, je možný prenos na iné ošatenie v šatniach. 

Preventívne povinnosti školy

Zabezpečiť  informovanosť všetkých rodičov detí, žiakov navštevujúcich školu  o prevencii výskytu vší v zariadení a ich povinnostiach. 
Rodič zodpovedá za dodržovanie hygienických zásad v rodine, dodržiavanie osobnej hygieny vrátane:
· častá výmena osobnej a posteľnej bielizne, 

· pranie bielizne pri vysokých teplotách 

· pranie a dezinsekcia čiapok, šatiek, šálov, hrebeňov, 

· pravidelné prehliadky vlasov detí, 

· poslať dieťa do kolektívneho zariadenia bez vší a hníd, 

· Ihneď informovať triedneho učiteľa, vedenie školy, školského zariadenia o výskyte vší u svojho dieťaťa za účelom zabezpečenia opatrení aj v kolektívnom zariadení, 

· v prevádzkovom poriadku školy, školského zariadenia zadefinovať postup, ak sa u žiaka alebo dieťaťa počas pobytu v škole prejavia príznaky akútneho ochorenia alebo prenosného parazitárneho ochorenia. 

Návrh odporúčaní postupu pri podozrení na výskyt prenosného parazitárneho ochorenia – povinnosti základnej školy 

· Pri akomkoľvek podozrení učiteľky na možný výskyt vší ( dieťa/žiak sa škriabe, je nekľudné, nesústredené, pohľadom, prezeraním vlasovej časti hlavy) oznámiť túto skutočnosť vedeniu školy a rodičovi ( zákonnému zástupcovi ) žiaka. 

· Učiteľka dohliadne, aby vrchný odev ( hlavne čiapky, šály ), ďalšie predmety, s ktorými prišla hlava žiaka podozrivého zo zavšivavenia do styku, neboli spoločne uložené ( v šatni, na vešiakoch a pod.) s odevmi a predmetmi ostatných žiakov, príp. aby ich iní žiaci nepoužívali. 

· Učiteľ rodičovi ( zákonnému zástupcovi ) odporučí navštíviť príslušného všeobecného lekára pre deti a mládež za účelom potvrdenia diagnózy zavšivavenia a podľa jeho pokynov zabezpečiť odvšivavenie žiaka. 

· Dezinsekcii je nutné podrobiť aj predmety, ktoré prišli do styku s vlasovou časťou hlavy, a to vyvarením (hrebene), resp. postriekaním insekticídnym prípravkom na lezúci hmyz (  žinenky) nechať ich dôkladne vyvetrať, vystaviť účinkom slnečného žiarenia a minimálne 3 - 4 dni nepoužívať. 

· Vedenie školy zabezpečí do 48 hodín informovanie všetkých , že v škole sa vyskytli vši. Zároveň budú rodičia informovaní o ďalšom postupe s cieľom zabrániť ďalšiemu šíreniu sa tohto ochorenia a v súlade s regionálnym úradom verejného zdravotníctva odsúhlaseným prevádzkovým poriadkom školy, budú v detských kolektívoch vykonávať preventívne opatrenia. 

· Vykonať dezinsekciu v rovnakom čase v celom kolektíve (aj u zdravých členov), v ktorom bol výskyt vší zistený t. j. rodina, škola. Informácie o dezinsekčných preparátoch je možné získať u praktického lekára, lekárnika. 

· Zopakovať dezinsekciu po 8 - 14 dňoch na zaistenie spoľahlivého účinku. 

· Vedenie školy požiada rodičov o súčinnosť, tzn. aby priebežne kontrolovali vlasy u svojich detí. 

· Učiteľka v detskom kolektíve následne vykonáva preventívne opatrenia, a to priebežným sledovaním charakteristických prejavov možného výskytu vší u ďalších žiakov.  Učitelia žiakom minimálne dvakrát do týždňa prezrie vlasovú časť hlavy vhodným spôsobom. Opätovný nástup žiaka do školy je možný iba po predložení potvrdenia od lekára, že žiak je spôsobilý pre opätovný návrat do kolektívu. 

· Pri riešení problému výskytu vší u žiakov odporúčame postupovať citlivo s individuálnym prístupom. 

· Rodič má povinnosť starostlivosti o dieťa, vrátane umožnenia poskytnúť mu zdravotnú starostlivosť. Ak rodič odmietne liečenie dieťaťa, možno túto skutočnosť považovať za nedodržanie povinnosti starostlivosti o toto dieťa a navyše dochádza aj k porušeniu základných práv dieťaťa. Riešenie tejto situácie je v kompetencii zodpovedných inštitúcií v sociálnej oblasti. 

Táto smernica platí od 01.09.2026

V Ihľanoch, 01.09.2026                                               
PaedDr. I. Miturová

riaditeľka školy

